ཁོང་ཉིད་དགུང་ལོ་རེ་ལྔའི་སྟེང་ལས་འཁྱུར་ངལ་གསོ་གནང་ནའང་།བོད་ཀྱི་གནའ་དཔེ་དག་སྒྲིག་དང་གཞན་པའི་ལས་ཀར་བྲེལ་བ་སྔར་བཞིན་ཆེ།མི་རིགས་རིག་གནས་ཕོ་བྲང་གིས་ཐེངས་མང་པོ་ཕྱིར་ཆེད་ཞུས་གནང་ནས་རྒྱལ་ཁབ་རིམ་པའི་གྲངས་ཉུང་མི་རིགས་ཀྱི་གནའ་དཔེ་དཀར་ཆག་བསྡུས་བཀོད་དང་གནའ་དཔེ་བྲིས་མའི་ལོ་ཚིགས་ཞིབ་བསྡུར་བཅས་ཞིབ་འཇུག་གི་ལས་ཀ་དང་ཞིབ་འཇུག་པའི་འགན་ཁུར་བ་མ་ཟད།མཐོ་རིམ་བོད་བརྒྱུད་ནང་བསྟན་སློབ་གླིང་གི་གདན་ཞུས་ཞིབ་འཇུག་པ།ཀྲུང་གོ་བོད་ཀྱི་ཤེས་རིག་ཞིབ་འཇུག་ལྟེ་གནས་ཀྱི་ལས་ཐོབ་དཔྱད་བསྡུར་ཨུ་ཡོན་ལྷན་ཁང་གི་ཨུ་ཡོན་བཅས་ཀྱི་འགན་གཅིག་ལྕོགས་སུ་བཞེས་ཡོད།ཐ་ན་མི་ཚེ་མཐའ་མ་སྙུང་གཞི་བྱུང་བའི་ཉིན་མོའང་མི་རིགས་དཔེ་མཛོད་ཁང་གི་གཞུང་སྒྲུབ་ཁང་དུ་ལས་གནས་ལ་ལྷོད་མེད་འབད་བཞིན་གནང་།